CELEX: 32014R1201
Language: et
Date: 2014-11-07 00:00:00
Title: Nõukogu määrus (EL) nr 1201/2014, 7. november 2014 , millega kohandatakse alates 1. juulist 2011 , 1. juulist 2012 ja 1. juulist 2013 Euroopa Liidu ametnike ja muude teenistujate pensioniskeemi sissemaksete määra

8.11.2014   
            
            
               ET
            
            
               Euroopa Liidu Teataja
            
            
               L 325/1
            
         NÕUKOGU MÄÄRUS (EL) nr 1201/2014,
   7. november 2014,
   millega kohandatakse alates 1. juulist 2011, 1. juulist 2012 ja 1. juulist 2013 Euroopa Liidu ametnike ja muude teenistujate pensioniskeemi sissemaksete määra
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse Euroopa Liidu ametnike personalieeskirju ja Euroopa Liidu muude teenistujate teenistustingimusi, mis on kehtestatud nõukogu määrusega (EMÜ, Euratom, ESTÜ) nr 259/68, (1) eelkõige selle artiklit 83a ja XII lisa,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Personalieeskirjade (mida on viimati muudetud Euroopa Parlamendi ja nõukogu määrusega (EL, Euratom) nr 1023/2013 (2)) XIII lisa artikli 19 eesmärk on võimaldada võtta liidu institutsioonidel meetmeid, mis on vajalikud selleks, et lahendada töötasude ja pensionide 2011. aasta ja 2012. aasta kohandamist ning 2011. aasta pensioniskeemi sissemaksete määra kohandust käsitlevad vaidlused kooskõlas Euroopa Liidu Euroopa Kohtu otsusega, võttes nõuetekohaselt arvesse töötajate õiguspäraseid ootusi, et institutsioonid teevad igal aastal otsuse nende töötasude ja pensionide kohandamise kohta.
            
         
               (2)
            
            
               Osana üldisest lähenemisviisist vaidluste lahendamiseks ning selleks, et täita Euroopa Kohtu poolt 19. novembril 2013 kohtuasjas C-63/12, (3) komisjon v. nõukogu, tehtud otsust, võtsid Euroopa Parlament ja nõukogu vastu määrused (EL) nr 422/2014 (4) ja (EL) nr 423/2014, (5) millega alates 1. juulist 2011 ja 1. juulist 2012 kohandatakse Euroopa Liidu ametnike ja muude teenistujate töötasusid ja pensione ning nimetatud töötasude ja pensionide suhtes kohaldatavaid paranduskoefitsiente. Need kohandamised muudavad vajalikuks pensioniskeemi sissemaksete määra tagasiulatuva kohandamise aastatel 2011, 2012 ja 2013.
            
         
               (3)
            
            
               Vastavalt personalieeskirjade XII lisa artikli 13 lõikele 3 esitas Eurostat 2011., 2012. ja 2013. aasta pensioniskeemi kindlustusmatemaatilise hinnangu kohta aruanded, milles ajakohastatakse nimetatud lisas osutatud näitajad. Hinnangu põhjal ja võttes nõuetekohaselt arvesse personalieeskirjade XII lisa artikli 4 lõiget 6 on pensioniskeemi kindlustusmatemaatilise tasakaalu tagamiseks vajalik sissemaksete määr 11 % alates 1. juulist 2011, 10 % alates 1. juulist 2012 ja 10,9 % alates 1. juulist 2013.
            
         
               (4)
            
            
               Euroopa Liidu ametnike ja muude teenistujate pensioniskeemi kindlustusmatemaatilise tasakaalu tagamiseks tuleks seepärast sissemaksete määra tagasiulatuvalt kohandada, et see oleks alates 1. juulist 2011 põhipalgast 11 %, alates 1. juulist 2012 põhipalgast 10 % ja alates 1. juulist 2013 põhipalgast 10,9 %,
            
         ON VASTU VÕTNUD KÄESOLEVA MÄÄRUSE:
   Artikkel 1
   Personalieeskirjade artikli 83 lõikes 2 osutatud sissemakse määr on:
   
               —
            
            
               alates 1. juulist 2011 11 %;
            
         
               —
            
            
               alates 1. juulist 2012 10 %;
            
         
               —
            
            
               alates 1. juulist 2013 10,9 %.
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. november 2014
      
         
            Nõukogu nimel
         
         
            eesistuja
         
         P. C. PADOAN
      
   
   
      (1)  EÜT L 56, 4.3.1968, lk 1.
   
      (2)  Euroopa parlamendi ja nõukogu 22. oktoobri 2013. aasta määrus (EL, Euratom) nr 1023/2013, millega muudetakse Euroopa Liidu ametnike personalieeskirju ja Euroopa Liidu muude teenistujate teenistustingimusi (ELT L 287, 29.10.2013, lk 15).
   
      (3)  EKTs seni avaldamata.
   
      (4)  Euroopa Parlamendi ja nõukogu 16. aprilli 2014. aasta määrus (EL) nr 422/2014, millega kohandatakse alates 1. juulist 2011 Euroopa Liidu ametnike ja muude teenistujate töötasusid ja pensione ning nimetatud töötasude ja pensionide suhtes kohaldatavaid paranduskoefitsiente (ELT L 129, 30.4.2014, lk 5).
   
      (5)  Euroopa Parlamendi ja nõukogu 16. aprilli 2014. aasta määrus (EL) nr 423/2014, millega kohandatakse alates 1. juulist 2012 Euroopa Liidu ametnike ja muude teenistujate töötasusid ja pensione ning nimetatud töötasude ja pensionide suhtes kohaldatavaid paranduskoefitsiente (ELT L 129, 30.4.2014, lk 12).